hotchpotch/miracl-hf-unified huggingface dataset:
रज़ा मुराद
रज़ा मुराद एक हिन्दी फिल्म अभिनेता हैं। अपने अभिनय सफ़र के दौरान उन्होंने 200 से अधिक बाॅलीवुड फ़िल्मों मे काम किया है। वे अभिनेता मुराद के पुत्र है।
रज़ा मुराद ने रणधीर कपूर कृत हीना फ़िल्म में पाकिस्तानी अफसर के रूप में खलनायक की यादगार भूमिका निभायी थी
शरत सक्सेना
शरत सक्सेना एक हिन्दी फिल्म अभिनेता हैं।
सुषमा सेठ
सुषमा सेठ भारतीय सिनेमा, टीवी व रंगमंच की जानीमानी अभिनेत्री हैं। अपने अभिनय सफर की शुरुआत उन्होंने 70 के दशक में की। उन्होंने सबसे अधिक हिन्दी फिल्मों में नायक के माँ के किरदार निभाये। "प्रेम रोग", "राम तेरी गंगा मैली", "चाँदनी", "दीवाना", "कभी खुशी कभी ग़म" और "कल हो ना हो" जैसी चर्चित फिल्मों में उन्होंने काम किया है।
सुषमा ने कई टीवी धारावाहिकों में भी काम किया जैसे कि हम लोग व देख भाई देख और दर्द का रिश्ता। 80 के पूर्वार्ध में दूरदर्शन पर प्रसारित पहले सोप ओपेरा हम लोग में उनके द्वारा निभाया दादी का किरदार बेहद लोकप्रिय रहा। दादी को गले के कैंसर से पीड़ित दिखाया गया था, वे मृत्यु की कगार पर थीं पर यह सुषमा की लोकप्रियता ही थी जिसके कारण इस किरदार की उम्र को दर्शकों की माँग पर बढ़ाना पड़ा।
हम लोग धारावाहिक में सुषमा की पोती मंझली का किरदार निभाने वाली लोकप्रिय टीवी कलाकार दिव्या सेठ उनकी पुत्री हैं।
1985 में बी आर चोपड़ा की फिल्म तवायफ़ में निभाये रोल के लिये उन्हें सर्वश्रेष्ठ सहायक अभिनेत्री के रूप में नामांकित किया गया था।
रोटी कपड़ा और मकान
रोटी कपड़ा और मकान 1974 में बनी हिन्दी भाषा की फिल्म है। इसका लेखन, निर्देशन और निर्माण मनोज कुमार ने किया है। इसमें वह स्वयं शशि कपूर, ज़ीनत अमान और मौसमी चटर्जी के साथ मुख्य भूमिका में हैं। अमिताभ बच्चन, प्रेमनाथ, धीरज कुमार और मदन पुरी सहायक भूमिकाओं में हैं। लक्ष्मीकांत-प्यारेलाल संगीत निर्देशक थे। यह 1974 की सबसे अधिक कमाई करने वाली भारतीय फिल्म थी और मनोज कुमार की सबसे बड़ी ब्लॉकबस्टर रही।
अपने पिता के सेवानिवृत्त होने के बाद, भारत (मनोज कुमार) पर अपने दिल्ली स्थित परिवार की देखभाल की जिम्मेदारी आती है। उसके दो छोटे कॉलेज जाने वाले भाई हैं, विजय (अमिताभ बच्चन) और दीपक (धीरज कुमार)। साथ ही विवाह योग्य उम्र की एक बहन, चंपा भी है। यद्यपि भारत कॉलेज से ग्रेजुएट है, लेकिन एकमात्र काम जो उसे मिलता है वह एक गायक का है। इसमें उसकी बहुत कम आमदनी है जिससे उसकी प्रेमिका शीतल (ज़ीनत अमान) हताश रहती है। इस बीच, विजय परिवार के लिए अपराध की दुनिया में चला जाता है, लेकिन भारत के साथ बहस के बाद, वह सेना में शामिल होने के लिए घर छोड़ देता है।
शीतल अमीर व्यवसायी मोहन बाबू (शशि कपूर) के लिए सचिव के रूप में काम करना शुरू कर देती है। मोहन उसे पसंद करने लगता है। वह मोहन के प्रति आकर्षित हो जाती है लेकिन वह उसके धन और विलासिता में अधिक रुचि रखती है। वह भारत से प्यार करती है लेकिन गरीबी में जीवन नहीं गुजार सकती। भारत को आखिरकार एक बिल्डर के रूप में एक नौकरी मिल जाती है लेकिन उसे एहसास होने लगता है कि शीतल धीरे-धीरे उससे दूर जा रही है। जल्द ही वह अपनी नौकरी खो देता है क्योंकि सरकार इमारत की जमीन ले लेती है और उसकी वित्तीय समस्याएँ और बढ़ जाती हैं। जब मोहन शीतल से शादी की पूछता है, तो वह मान जाती है। इससे भारत का दिल टूट जाता है। अपने प्यार को खोने के बाद, भारत अपने पिता को भी खो देता है। इससे वह तबाह हो जाता है। निराश होकर, उसने अपने पिता की चिता पर अपना डिप्लोमा जला दिया।
इस बीच, चंपा को एक विवाह-प्रस्तावक मिल जाता है, लेकिन भारत के पास शादी के लिए पैसे नहीं हैं और यह बात आगे नहीं बढ़ पाती। भारत अपने जीवन की स्थिति से निराश है, लेकिन जल्द ही एक गरीब लड़की, तुलसी (मौसमी चटर्जी) से मिलने के बाद शांति पाता है जो भी गरीबी में रहती है। वह सरदार हरनाम सिंह (प्रेमनाथ) के साथ दोस्ती भी करता है जो तुलसी को बदमाशों के गिरोह से बचाने के लिए उसकी मदद के लिये आता है। फिर उसे नेकीराम (मदन पुरी) नामक एक भ्रष्ट व्यवसायी से एक प्रस्ताव मिलता है जो भारत को अपनी अवैध गतिविधियों के लिए राजी करता है ताकि वह और उसका परिवार गरीबी से बाहर आ जाए और अमीर बन जाए। कथानक इस बात पर केन्द्रित है कि क्या भारत इस बात से सहमत होगा या उसका नैतिक स्वभाव उसे अपराध की ओर मुड़ने से रोकेगा।
चर्च
चर्च () शब्द यूनानी विशेषण का अपभ्रंश है जिसका शाब्दिक अर्थ है "प्रभु का"। हिन्दी बोलचाल में, इस विदेशज शब्द को अंग्रेज़ी से लिया गया है, जिसे आम बोलचाल की भाषा में, ईसाई धर्मस्थल के भवन के लिए उपयोग किया जाता है। वास्तव में, ईसाई समुदाय में, "चर्च" शब्द को दो अर्थों में प्रयुक्त किया जाता है:
यह यूनानी बाइबिल के 'एक्लेसिया' शब्द का विकृत रूप है; बाइबिल में इसका अर्थ है - किसी स्थानविशेष अथवा विश्व भर के ईसाइयों का समुदाय। बाद में यह शब्द गिरजाघर के लिये भी प्रयुक्त होने लगा। यहाँ पर संस्था के अर्थ में चर्च पर विचार किया जायगा।
सिफ़ी
सिफ़ी लिमिटेड "(अर्थात सिफ़ी सीमित देयता कंपनी)" (पूर्व नाम सत्यम इन्फ़ोवे लिमिटेड) एक प्रमुख अन्तर्जाल सेवा प्रदाता कंपनी है, यह चेन्नई,भारत मे बसी है। इसकी मुख्य सेवायें निम्न हैं: भी आता है। सिफ़ी का प्रवेशद्वार www.sify.com ने Indiaworld.com का अधिक्रमण भी कर रखा है।
सिफी भारत की मुख्य अन्तर्जाल सेवा प्रदाता कंपनी है। इसे विश्व भर की It was rated as one of "The ten top technology companies world-wide recommended for investment" by Fortune in 1999.
Sify was an early pioneer in India in setting up internet portals (then www.satyam-infoway.com; now www.sify.com). When internet access was opened to private sector (until then the state run VSNL had a monopoly in providing internet access), Sify became the first private sector player to offer internet access. Sify's business model was interesting. It leased international bandwidth from global vendors, domestic connectivity from telecom players and set up last mile connectivity by multiple methods: wi-fi connections using roof top antennae, copper connections using phone lines or cable tv connections. Sify also started providing internet network connectivity for business enterprises in India. Sify took internet to the masses in India by setting up a chain of franchised internet cafes (today a network of over 3,300+ cybercafes) becoming the largest chain of cybercafes in India.
Sify acquired a competitor portal www.indiaworld.com for $115 million (ranked second in valuation of a portal in India after investment by venture capital firms in Rediff a few months prior to the deal).
Sify is now owned by Mr. Raju Vegesna, the enterpreneur who has made several billion dollars with his other companies Serverworks and Serverengines. He took over the company in June of 2006 after Mr. Ramaraj quit as the company's CEO. Under the leadership of Mr. Vegesna, the company has earned a maiden profit after 10 years of its inception.
As of March 31st 2006, it has 171 points of presence serving more than 250 cities in the country .
दिल्ली हाट
नई दिल्ली में सफदरजंग अस्पताल व आई एन ए कालोनी के पास स्थित एक प्रमुख पर्यटन क्षेत्र, जहां बुनकर एवं काश्तकार लोग, बिचोलियों के बिना सीधे ही ग्राहकों को अपनें हस्तशिल्प बेचते हें। दिल्ली हाट एम्स से थोड़ी ही दूरी पर स्थित है। यहां पर आकर संपूर्ण भारत के एक साथ दर्शन हो जाते हैं। यहां पर भारत के विभिन्नप प्रांतों के हस्तपशिल्प् को प्रदर्शित करती दुकानें हैं। दक्षिण भारतीय व्यं। जन से लेकर सुदूर उत्ततर पूर्व के खाने के स्टॉेल भी यहां मिल जाते हैं। यहां समय समय पर सांस्कृहतिक कार्यक्रमों का आयोजन भी किया जाता है। यहां आप नृत्यि और संगीत का भी आनंद उठा सकते हैं।  दिल्ली हाट में मिलने वाले स्वादिष्ट व्यंजन 'दिल्ली हाट' को ख़ास बनाते हैं। भारत के विभिन्न प्रांतों के व्यंजन की दुकानें यहाँ लगी हैं। 1994 में जब दिल्ली हाट की शुरुआत हुई थी तब देश के सभी पच्चीस राज्यों को यहाँ व्यंजन की दुकानें उपलब्ध करायी गई थीं ताकि यहाँ आने वाले लोग दूसरे प्रांतों के व्यंजनों का भी स्वाद ले सकें। भौगोलिक रूप से विविधताओं का देश तो हिन्दुस्तान है ही यहाँ के खान-पान में भी काफ़ी विविधता है। दिल्ली हाट में देश के सौ से ज़्यादा ख़ास व्यंजन उपलब्ध हैं। पंजाब के ‘मक्के दी रोटी सरसों दा साग’ हो, बंगाल के ‘माछेर-झोल’ और दक्षिण भारत के ‘इडली डोसा’ हो यहाँ सभी उपलब्ध हैं। यहाँ बिहार के मशहूर लिट्टी-चोखा भी मिलता है।
दिल्ली हाट मेट्रो की पीली लाईन (हुडा सिटी सेन्टर से समयपुर बादली) द्वारा जुडा हुआ हैं।
धार्मिक क्रांति
सनातन धर्म के अनुसार धार्मिक क्रांति वह कोशिश होती है जिसमें अपने समुदाय के बीच विसंगतियों को अथवा त्रुटियों को सही करने की कोशिश की जाती है
पड़ोसन (1968 फ़िल्म)
पड़ोसन 1968 में बनी हिन्दी भाषा की फिल्म है।
लक्ष्मीकांत बेर्डे
लक्ष्मीकांत बेर्डे (जन्म: 3 नवंबर, 1954 निधन: 16 दिसंबर, 2004)
लक्ष्मीकांत बेर्डे मराठी फिल्मो के अभिनेता थे. उन्होंने हिंदी फिल्मो में भी अभिनय किया. उनमें से साजन , मैने प्यार किया प्रमुख है. उन्होंने अशोक सराफ, सचिन पिलगावकर के साथ कई हिट फिल्मों में अभिनय किया. उन्हें उनके हास्य अभिनय के लिए जाना जाता है.
लक्ष्मीकांत बर्डे ने बहोत्सरी मराठी फिल्मों में अभिनय किया.वे मराठी फिल्मों के प्रसिद्ध अभिनेता रहे.उनकी फिल्मे -
लक्ष्मीकांत बेर्डे की हिंदी फिलमे -
मैंने प्यार किया
मैंने प्यार किया 1989 की सूरज बड़जात्या द्वारा निर्देशित हिन्दी भाषा की संगीतमय प्रेमकहानी फ़िल्म है। प्रमुख भूमिकाओं में सलमान खान और भाग्यश्री हैं। इसे राजश्री प्रोडक्शन्स द्वारा बनाया गया था। यह सूरज की निर्देशक के रूप में शुरुआत, सलमान की पहली प्रमुख भूमिका (पिछले वर्ष की "बीवी हो तो ऐसी" में सहायक भूमिका के बाद) और भाग्यश्री की फिल्म करियर की शुरुआत थी।
यह 1989 वर्ष की शीर्ष कमाई करने वाली बॉलीवुड फिल्म थी और 1980 के दशक की सबसे ज्यादा कमाई करने वाली भारतीय फिल्म थी। इस फिल्म का साउंडट्रैक एल्बम भी 1980 के दशक का सर्वश्रेष्ठ बिकने वाला बॉलीवुड संगीत एल्बम था। 35वें फिल्मफेयर पुरस्कार में, फिल्म ने सर्वश्रेष्ठ फिल्म सहित छह पुरस्कार जीते। करन (आलोक नाथ) अपनी इकलौती बेटी सुमन (भाग्यश्री) के साथ ग्रामीण इलाके में रहता है। वह अपनी बेटी की शादी के लिए पैसे कमाने दुबई जाने की सोचता है। वह अपनी बेटी को अपने दोस्त किशन (राजीव वर्मा) के घर छोड़ देता है। सुमन और किशन के बेटे प्रेम (सलमान खान) की दोस्ती हो जाती है।
सुमन को प्रेम एक पार्टी में ले जाता है, जिसे सीमा (परवीन दस्तूर) द्वारा आयोजित किया गया है। वहाँ किशन के व्यापार के साथी रंजीत (अजीत वाच्छानी) का बेटा जीवन (मोहनीश बहल) सुमन और प्रेम के दोस्ती को गलत बोलता है। सुमन वहाँ से चले जाती है। उसके बाद दोनों को पता लगता है कि दोनों एक दूसरे से प्यार करने लगे हैं। कौशल्या (रीमा लागू) को उन दोनों के प्यार के बारे में पता चलता है और वो उसे बहू के रूप में मान भी लेती है, लेकिन किशन इससे खुश नहीं होता और सुमन को घर से जाने के लिए कहता है। इसी दौरान दुबई से लौट कर करन वहाँ आता है। उसे जब इस बात का पता चलता है तो उसका किशन से झगड़ा हो जाता है। इसके बाद वो सुमन को लेकर अपने गाँव लौट जाता है।
प्रेम को अलग होना ठीक नहीं लगता है और वो भी सुमन के गाँव चले जाता है। करन जो किशन के ऊपर क्रोधित रहता है, वो कहता है कि यदि वो खुद पैसे कमा कर दिखा सकता है तो ही वो उसकी शादी सुमन से कराएगा। इसके बाद प्रेम पास की खदान में ट्रक ड्राइवर के रूप में काम करता है और मजदूरी भी करता है।
महीने के अंत तक उसके बाद जरूरत के हिसाब से पैसे हो जाते हैं। जब वह करन के घर जाने लगता है तो बीच रास्ते में उसे जीवन और उसके गुंडे मिल जाते हैं और उसे मारने की कोशिश करते हैं। वो बच जाता है लेकिन उसका सारा पैसा भीग जाता है। करन उसके द्वारा भीगा हुआ पैसा लाने को बेकार बता देता है। क्योंकि भीगा हुआ पैसा कुछ काम का नहीं है। लेकिन प्रेम खुद को साबित करने का एक और मौका मांगता है। उसकी मेहनत से करन का दिल पिघल जाता है और वो दोनों की शादी के लिए मान जाता है। रंजीत को ऐसा लगता है कि जीवन ने प्रेम को मार दिया होगा। वो किशन के पास जा कर बोलता है कि करन ने प्रेम को मार दिया है। किशन जब करन के गाँव जाता है तो उसे पता चलता है कि प्रेम सही सलामत है। इसके बाद जीवन और रंजीत के गुंडे सुमन को ले जाते हैं लेकिन करन, किशन और प्रेम मिल कर रंजीत और बाकियों को हरा कर सुमन को बचा लेते हैं। इस घटना के बाद करन और किशन फिर से दोस्त बन जाते हैं व प्रेम और सुमन की शादी हो जाती है।
मुनीम जी (1955 फ़िल्म)
मुनीम जी 1955 में बनी हिन्दी भाषा की फिल्म है।
सोहा अली खान
सोहा अली खान हिन्दी फिल्मों की एक अभिनेत्री हैं। वे प्रसिद्ध क्रिकेट खिलाड़ी मंसूर अली ख़ान पटौदी एवं हिन्दी फ़िल्मों की मशहूर अभिनेत्री शर्मिला टैगोर की बेटी हैं। अभिनेता सैफ़ अली ख़ान इनके भाई हैं।
सोहा अली खान का जन्म 4 अक्टूबर 1978 को पटौदी में हुआ था। 2006 में उन्होंने "रंग दे बसंती" फिल्म में काम किया जिस में उनका नाम सोनिया था और जिस के बाद उनको बेस्ट सपोर्टिंग एक्ट्रेस की कारण आईफा अवार्ड और बेस्ट सपोर्टिंग एक्ट्रेस के लिए गिफा अवार्ड दिया गया।  सोहा अली खान के पिता मंसूर अली खान पटौदी और उनके दादाजी इफ्तिखार अली खान पटौदी भारतीय क्रिकेट टीम के कैप्टन थे।  और उनकी माता शर्मीला टैगोर और भाई सैफ अली खान यह दोनों फ़िल्मी दुनिया के अभिनेता है और उनकी बहन सबा अली खान ज्वेलरी डिज़ाइनर है।
उन्होंने अपनी स्कूल की पढाई नई दिल्ली की " The British School " से की और Balliol College में दाखिला लिया, मास्टर डिग्री प्राप्त की जो के London School of Economics and Political Science। फिल्म जगत में आने से पहले सोहा अली खान "फोर्ड फ़ौन्दतिओन" और "सितिबंक" में काम करती थी। एक्टर कुणाल खेमू और सोहा अली खान ने बेहद निजी समारोह में ब्याह रचाया।
सोहा अली खान की पहली फिल्म 2004 में आई जिस का नाम है "दिल मांगे मोर", जिस में उनके साथ शाहिद कपूर, आयशा टाकिया और ट्यूलिप जोशी ने काम किया।  उन्होंने एक बंगाली फिल्म में काम किया जिस का नाम था "अंतर महल" जो के 2005 में आई थी और "रंग दे बसंती" 2006 में आई।  उसके बाद उनकी जो फिल्म आई उसका नाम था "तुम मिले" जिस में उन्होंने इमरान हाश्मी के साथ काम किया।
कागज़ के फूल (1959 फ़िल्म)
कागज़ के फूल 1959 में बनी हिन्दी भाषा की फिल्म है।
बीवी नं॰ 1
बीवी नं॰ 1 1999 में बनी डेविड धवन द्वारा निर्देशित हिन्दी भाषा की फिल्म है। इसमें सलमान खान, करिश्मा कपूर, सुष्मिता सेन, अनिल कपूर और तबु हैं। सैफ अली खान की विशेष उपस्थिति है। यह कल्पना अभिनीत 1995 की तमिल फिल्म "साथी लीलावथी" की रीमेक है।
प्रेम (सलमान खान) का विवाह प्रेमपूर्ण लेकिन पारंपरिक पूजा (करिश्मा कपूर) से हुआ है और उनके दो बच्चे हैं। एक दिन, रूपाली (सुष्मिता सेन) नामक युवती एक मॉडल के रोल के लिए इंटरव्यू देने के लिए प्रेम के कार्यालय में आती है। प्रेम और रूपाली धीरे-धीरे एक दूसरे को पसंद करना शुरू कर देते हैं और आखिरकार दोनों एक दूसरे के साथ प्यार में पड़ जाते हैं। पूजा की तुलना में रूपाली आधुनिक जीवनशैली और फैशनेबल सोच के कारण प्रेम को अधिक पसंद आती है। करवा चौथ पर पूजा ने रूपाली के घर पर प्रेम को पाया और उससे अपनी प्रेमिका या अपने परिवार के बीच चयन करने के लिए कहा। प्रेम रूपाली को चुनता है और उसके साथ चला जाता है। वह अपने बच्चों और मां को पूजा के साथ छोड़ देता है।
इस बीच पूजा, प्रेम के मित्र लखन (अनिल कपूर) की मदद से, एक आधुनिक महिला बन जाती है और मॉडलिंग असाइनमेंट लेती है। पूजा अपनी सास और बच्चों को अपने पति और रूपाली के साथ रहने के लिए भेजती है। वे जानबूझकर रूपाली को परेशान करते हैं और प्रेम को कहते हैं कि रूपाली उन्हें भूखा रखती है और उन्हें जहर देकर मारना चाहती है। आखिरकार प्रेम और रूपाली के बीच का रिश्ता टूट जाता है।
अंत में, प्रेम को पता चलता है कि रूपाली केवल इसलिये उसके पास आई थी क्योंकि उसने उसे भौतिक चीजें दी थीं, जबकि उसकी पत्नी हर समय में उसके साथ थी। रूपाली अपनी गलती को समझती है और अपने पूर्व प्रेमी दीपक (सैफ अली खान) के साथ मिलकर वापस आती है। एक मोड़ में, लखन ने रूपाली से मित्रता की और स्नेही रूप से उसे अपनी बहन बुलाया। उसे गले लगाने के दौरान, उसकी पत्नी लवली (तबु) आती है और स्थिति को गलत समझती है। वह घर से रोते हुए जाती है, लेकिन लखन पीछा करता है और उसे मनाता है।
दीवाना (1992 फ़िल्म)
दीवाना 1992 की हिन्दी भाषा की नाटकीय प्रेमकहानी फ़िल्म है। इसका निर्देशन राज कँवर ने किया। मुख्य भूमिका में ऋषि कपूर, दिव्या भारती और शाहरुख खान है। यह शाहरुख की पहली फिल्म थी और वह फिल्म के दूसरे भाग में ही दिखाई देते हैं। "दिल आशना है" शाहरुख खान की पहली फिल्म होने वाली थी, लेकिन दीवाना को पहले जून 1992 को रिलीज़ किया गया। इसलिए यह उनकी पहली फिल्म हुई। यह फ़िल्म 1992 की "बेटा" के बाद दूसरी सबसे ज्यादा कमाई करने वाली फ़िल्म थी। इस फ़िल्म ने 17 करोड़ की कमाई की। इसका संगीत 1992 का सबसे ज्यादा बिकने वाला संगीत था।
काजल (दिव्या भारती) एक प्रसिद्ध गायक रवि (ऋषि कपूर) के प्यार में पड़ती है और उससे शादी करती है। रवि के लालची चाचा प्रताप (अमरीश पुरी) और चचेरा भाई नरेंद्र (मोहनीश बहल) रवि के धन पर अपना कब्जा करने के लिए दृढ़ हैं। नरेंद्र पहले काजल से बलात्कार करने की कोशिश करता है लेकिन पकड़ा जाता है। प्रताप तब रवि की हत्या के लिए गुंडो को काम पर रखता जो प्रताप के बेटे नरेंद्र के साथ उसे चट्टान से फेंक देते हैं।
काजल की सास (सुषमा सेठ) एक नया जीवन शुरू करने के लिए काजल को दूसरे शहर में ले जाती है। एक नए शहर में, विधवा और उदास काजल अपने दर्द को भूलने की कोशिश करती है। एक दिन एक युवा आदमी राजा (शाहरुख खान) काजल से मिलता है और उसके साथ प्यार करता है। जब वह काजल से अपना प्यार कबूल करता है, तो वह बताती है कि वह विधवा है। राजा के पिता अपने नौकरों से काजल से छुटकारा पाने के कहते है। ऐसा पता लगने के बाद राज अपने पिता के साथ संबंध खत्म करता है। वह काजल की सास से प्रार्थना करता है कि काजल उससे विवाह करे। उसकी सास को लगता है कि काजल को फिर से शादी करनी चाहिए इसलिए वह उसे राजी करती है।
राजा और काजल शादी कर लेते हैं लेकिन वो उसे नहीं स्वीकारती। एक दिन अस्पताल से लौटने के बाद, काजल उसे स्वीकार करती है और उसके साथ प्यार करती है और दोनों अंतत एक साथ खुश हैं। एक दिन राजा एक आदमी को गुंडों से बचाता है। वह उसका इलाज करता है और उस आदमी से मित्रता करता है, जो रवि ही है।
जब राजा रवि को घर लाता है, तो काजल यह देखकर चौंक जाती है कि उसके पति का नया दोस्त उसका पहला पति है। हालाँकि जब सत्य प्रकट होता है तब काजल राजा के साथ रहती है और रवि की मां रवि के साथ रहती है। रवि के चाचा जान जाते हैं कि रवि जीवित है और राजा और काजल का अपहरण कराते हैं। काजल एक बम से बंधी होती है। रवि बम को बंद करने का प्रबंधन करता है, लेकिन प्रताप प्रकट होता है और कहता है कि वह राजा को मार देगा और काजल को विधवा बना देगा। रवि बम को बंद कर देता है जिससे एक बड़ा विस्फोट हुआ और प्रताप के साथ-साथ रवि मारा गया। रवि की स्मृति का सम्मान करते हुए काजल और राजा एक साथ रहते हैं।
शोला और शबनम (1992 फ़िल्म)
शोला और शबनम 1992 में बनी हिन्दी भाषा की नाट्य प्रेमकहानी फ़िल्म है। गोविन्दा और दिव्या भारती अभिनीत ये फ़िल्म डेविड धवन द्वारा निर्देशित है। दर्शकों द्वारा प्रशंसित गीत "तू पागल प्रेमी आवारा" के साथ बॉक्स ऑफिस पर ये सुपरहिट रही थी। यह "बेटा", "ख़ुदागवाह" और "दीवाना" के बाद वर्ष 1992 की चौथी सबसे ज्यादा कमाई करने वाली भारतीय फिल्म थी।
काली बाबा का घमंडी और बिगड़ा हुआ भाई, बाली अपने कुछ साथियों के साथ सेना में भर्ती होने जाता है, जिसमें उसका साथ ट्रेनर इंदर मोहन लहठी देता है। जब वो पहली बार दिव्या थापा से मिलता है, तो उसके हाथों उसकी पिटाई हो जाती है, जिसके बाद वो किसी भी तरह उससे शादी करने की सोचता है। वहीं दिव्या को करन से प्यार हो जाता है और वो दोनों एक दूसरे से शादी करना चाहते हैं। पर काली बाबा और उसके गुंडों के साथ साथ दिव्या के पुलिस कमिश्नर पिता, यशपाल थापा उन्हें एक होना नहीं देना चाहते।
अपूर्व अग्निहोत्री
अपूर्व अग्निहोत्री एक हिन्दी फिल्म अभिनेता हैं।  जन्म ५ अगस्त १९७२
दीवाना मस्ताना
दीवाना मस्ताना 1997 की डेविड धवन द्वारा निर्देशित हिन्दी भाषा की हास्य प्रेमकहानी फ़िल्म है। फिल्म में अनिल कपूर, गोविन्दा और जूही चावला ने मुख्य भूमिका निभाई हैं। जॉनी लीवर, अनुपम खेर, रीमा लागू, शक्ति कपूर, सईद जाफ़री और कादर ख़ान ने सहायक भूमिका निभाई है। जबकि सलमान खान विशेष उपस्थिति में दिखे हैं। फिल्म रिलीज होने पर सफलता रही थी।
इस फिल्म को दो सुपर स्टार सलमान खान और जूही चावला के एक साथ दिखने के लिये भी जाना जाता है। ऐसा सिर्फ एकमात्र बार हुआ कि वो किसी एक फ़िल्म में एक साथ दिखाई दिये। यह "आवरगी" (1990) के बाद अनिल कपूर और गोविन्दा की एक साथ पहली फिल्म थी। 2007 में "सलाम-ए-इश्क" में सभी चार कलाकार उपस्थित हुए।
राजा (अनिल कपूर) एक मामूली बदमाश है जो अमीरपुर स्टेशन के काले बाजार पर रेलवे टिकट बेचता है। अपने काम से वो थक गया है और वह जल्दी पैसा बनाने के नए तरीकों की तलाश में है। एक दिन, अपने दोस्त गफूर (जॉनी लीवर) और एक पुलिस निरीक्षक (अवतार गिल) के साथ, उसने रेलवे खजाने से 25 लाख रुपये लूट लिए। बाद में, राजा और गफूर ने इंस्पेक्टर को धोखा दे दिया और लूट के साथ बंबई भाग गए।
बॉम्बे हवाई अड्डे पर, राजा मनोचिकित्सक डॉ नेहा (जूही चावला) को देखता है और तुरंत उसके साथ प्यार में पड़ता है। राजा और गफूर जल्दी से पता लगाते है कि वह कहाँ रहती है। गफूर मनोवैज्ञानिक रोगी होने का नाटक करता है, जबकि राजा राज कुमार नाम धारण करता है और उससे मित्रता करता है। वह उसे बताते हैं कि वह अमेरिका से लौटे हैं।
समस्या तब शुरू होती है जब एक अमीर व्यापारी (अनुपम खेर) के पुत्र बुन्नू (गोविन्दा) को इलाज के लिए नेहा के पास भेजा जाता है। वह पागल है और उसे आग, ऊंचाइयों, दौड़ने और पानी से डर लगता है। जल्द ही, वह भी नेहा से प्यार करने लगता है और उसे पता चलता है कि उसके पास राजा के रूप में प्रतिद्वंद्वी है। नेहा को अपने चाचा (शक्ति कपूर) की शादी में भाग लेने के लिए अपने पिता (सईद जाफ़री) के साथ ऊटी के लिए जाना पड़ता है। वह पता किसी को नहीं बताती है। राजा और बुन्नु दोनों पुलिसकर्मियों का प्रतिरूपण करते हैं और उसके सचिव को डराते हैं कि वह कहाँ है। नेहा उन्हें ऊटी में देखकर रोमांचित होती है लेकिन वह राजा के बजाय बीमार बन्नू के करीब आ जाती है।
चीजें भद्दा मोड़ लेती हैं जब गफूर बुन्नू को मारने की कोशिश करता है। लेकिन वह बच निकलता है। राजा को रास्ते से हटाने के लिए बुन्नु हत्यारा पप्पू पेजर (सतीश कौशिक) से संपर्क करता है। हालांकि, वह योजना विफल हो जाती है। सोने की अँगूठी और मंगलसूत्र के साथ नेहा बुन्नु और राजा को जाहिर तौर पर विवाह के उद्देश्य से अदालत में बुलाती है। दोनों वहाँ एक दूसरे को देखकर आश्चर्यचकित हो जाते हैं।
फिर उन्हें पता चलता है कि नेहा किसी और से शादी कर रही हैं: प्रेम (सलमान खान)। राजा और बुन्नू उसके विवाह के गवाह बन जाते हैं। अंत में जब राजा और बुन्नु एक साथ चलते हैं तो उन्हें एक सुंदर लड़की (रवीना टंडन) दिखाई देती है ।
प्रति-चक्रवात
प्रति-चक्रवात (anticyclone) की प्रकृति तथा विशेषताएं चक्रवात से पूर्णतः विपरीत होती हैं। इसके केन्द्र में उच्च वायुदाब का क्षेत्र होता है जबकि परिधि की ओर निम्न वायुदाब पाया जाता है| इसके कारण हवाएं केन्द्र से परिधि की ओर प्रवाहित होती हैं। इनमें दाब प्रवणता कम (१०-१५ मिलीबार) ही होती है। प्रति चक्रवात में मौसम साफ रहता है।
रंगीला
रंगीला 1995 में बनी हिन्दी भाषा की हास्य प्रेमकहानी फिल्म है। यह राम गोपाल वर्मा द्वारा लिखित, निर्देशित और निर्मित है। इसमें आमिर खान, जैकी श्रॉफ और उर्मिला मातोंडकर प्रमुख भूमिका निभाते हैं। यह फिल्म ए॰ आर॰ रहमान की पहली हिन्दी फिल्म थी जिसमें मूल पार्श्व संगीत और साउंडट्रैक था, क्योंकि उनकी पिछले जारी हिन्दी गीत उनकी तमिल फिल्मों के डब संस्करण थे। यह फिल्म आलोचनात्मक और वाणिज्यिक सफलता थी और इसने अगले वर्ष कई फिल्मफेयर पुरस्कार जीते थे।
मुन्ना (आमिर खान) नाम एक सड़कछाप अनाथ की किसी तरह से सज्जन लोगों के बच्चों से मित्रता हो गई है, उनमें से एक लड़की मिली (उर्मिला मातोंडकर) जल्द ही उसकी सबसे अच्छे दोस्त बनती है। दोनों मुंबई फिल्म उद्योग की तरफ आकर्षित हैं। जबकि मिली को एक्स्ट्रा के रूप में फिल्म में व्यवसाय मिल रहा है, मुन्ना ने ब्लैक मार्केट में फिल्म टिकट बेच कर अपनी आजीविका कमाता है।
मिली की अभिनेत्री बनने की महत्वाकांक्षाएँ हैं। उसका किस्मत साथ देती है, जब उसे नाचते हुए देख फिल्म स्टार का ध्यान जाता है। इस अभिनेता, राज कमल (जैकी श्रॉफ) ने उसे "रंगीला" नामक आगामी फिल्म में नायिका की भूमिका के लिए ऑडिशन करने की व्यवस्था की। मिली की कमियों से उसका रोल जाता-जाता रह गया, लेकिन मुन्ना और राज ने उसे भूमिका पाने में मदद की।
राज और मुन्ना दोनों मिली को चाहने लगते हैं, लेकिन मिली फिल्म में इतनी व्यस्त है कि उसका ध्यान उस तरफ नहीं जाता। वह फिल्मांकन के दौरान राज के साथ बहुत समय बिताती है। मुन्ना ने मिली को यह बताने के लिए कई बार कोशिश की कि वह उसे प्यार करता है, लेकिन वह कहने में असमर्थ है, या राज रास्ते में आता है। आखिरकार अपने को कम महसूस कर रहे मुन्ना ने मिली को राज के लिये छोड़ने का फैसला किया, जो उसे बेहतर जीवन दे सकता है। हालांकि मामला हल नहीं हुआ है, क्योंकि मिली फिल्म की शुरुआती रात को ये सब जान जाती है। वह राज से मुन्ना को खोजने में मदद करने के लिए कहती है, जिसे महसूस किया कि मिली मुन्ना से प्यार करती है, न कि उसे।
मिली मुन्ना को बीच रास्ते में रोकती है, गलतफहमी खत्म हो जाती है और प्रेमी एकजुट हो जाते हैं।
दिल है के मानता नहीं
दिल है के मानता नहीं 1991 की महेश भट्ट द्वारा निर्देशित हिन्दी भाषा की हास्य प्रेमकहानी फिल्म है। यह गुलशन कुमार द्वारा निर्मित की गई थी और पूजा भट्ट की प्रमुख भूमिका वाली पहली फिल्म थी। आमिर खान द्वारा प्रमुख पुरुष भूमिका निभाई गई। अनुपम खेर, वीरेन्द्र
दिल है के मानता नहीं 1991 की महेश भट्ट द्वारा निर्देशित हिन्दी भाषा की हास्य प्रेमकहानी फिल्म है। यह गुलशन कुमा पूजा भट्ट की प्रमुख भूमिका वाली पहली फिल्म थी।ई। अनुपम खेर, वीरेन्द्
सक्सेना और टीकू तलसानिया द्वारा सहायक भूमिका निभाई गई, जबकि दीपक तिजोरी ने  विशेष उपस्थिति दर्ज कराई।
फिल्म एक बॉक्स ऑफिस
सफलता थी और इसने आमिर खान को प्रमुख फिल्म सितारे के रूप में मजबूत करते हुए नवागंतुक पूजा भट्ट के करियर को बढ़ावा दिया। यह 1956 की बॉलीवुड फिल्म "चोरी चोरी" की अनौपचारिक रीमेक है।
पूजा धर्मचंद (पूजा भट्ट) एक समृद्ध बॉम्बे शिपिंग टाइकून, सेठ धर्मचंद (अनुपम खेर) की पुत्री है। वह फिल्म स्टार दीपक कुमार (समीर चित्र) के साथ प्यार में है, लेकिन उसके पिता दृढ़ता से उसके प्रेम को अस्वीकार करते हैं। एक रात, पूजा अपने पिता की नौका से निकलती है और दीपक के साथ रहने के लिए बैंगलोर की बस में बैठ जाती है। वो वहां एक फिल्म की शूटिंग कर रहा है। इस बीच सेठ धर्मचंद देखते हैं कि उनकी बेटी भाग गई हैं। उसे ढूंढने के लिए वह निजी जासूस भेजते हैं।
बस पर पूजा रघु जेटली (आमिर खान) से मिलती है, जो कि एक पत्रकार है जिसने अपना काम खो दिया है। वह उस पर एक विशेष कहानी के बदले में उसकी मदद करने की पेशकश करता है। यह उसके डूबे हुए करियर को पुनर्जीवित करेगा। पूजा को उसकी मांगों से सहमत होने के लिए मजबूर होना पड़ता है, क्योंकि वह उसके पिता को उसके ठिकाने के बारे में बताने की धमकी देता है। दोनों की बस छूट जाती है। फिर रघु और पूजा विभिन्न रोमांचों के माध्यम से गुजरते हैं और खुद को एक दूसरे के साथ प्यार में पाते हैं।इस फिल्म का साउंडट्रैक प्रसिद्ध संगीत निर्देशक जोड़ी नदीम-श्रवण द्वारा रचित है। गीत समीर और फैज़ अनवर द्वारा लिखे गए थे। सह-गायक कुमार सानु, अभिजीत, बाबा मेहता और देबाशिश दासगुप्त के साथ सभी गीत अनुराधा पौडवाल द्वारा गाए गए हैं।
मिली (1975 फ़िल्म)
मिली 1975 में बनी हिन्दी भाषा की फिल्म है।
सल्तनत (फ़िल्म)
सल्तनत मुकुल आनन्द द्वारा निर्देशित 1986 की हिन्दी भाषा की फिल्म है। फिल्म में धर्मेंद्र, सनी देओल, श्रीदेवी, अमरीश पुरी, शक्ति कपूर, टॉम आल्टर ने अभिनय किया है। यह फ़िल्म करण कपूर (शशि कपूर के बेटे) और जूही चावला की पहली फ़िल्म भी थी। यह फ़िल्म टिकट खिड़की पर सफल नहीं रही थी।  संगीत कल्याणजी आनंदजी द्वारा दिया गया है।
दामिनी
दामिनी राजकुमार सन्तोषी द्वारा निर्देशित 1993 में प्रदर्शित हिन्दी भाषा की नाटक फिल्म है। इसमें मुख्य भूमिका में मीनाक्षी शेषाद्रि और साथ में ऋषि कपूर, सनी देओल और अमरीश पुरी हैं। फिल्म की कहानी है कि एक महिला न्याय के लिए समाज के खिलाफ कैसे लड़ती है। आमिर ख़ान की एक गीत में विशेष उपस्थिति है।। यह फिल्म जारी होने पर सफल रही थी और इसे सबसे अच्छी महिला प्रधाम फिल्मों से एक माना जाता है। सनी देओल के अभिनय की अपार प्रशंसा हुई और उनके संवाद यादगार रहे हैं। इस फिल्म के अधिकार अब रेड चिलीज़ एंटरटेनमेंट के स्वामित्व में हैं।
जब अमीर श्री गुप्ता का पुत्र शेखर (ऋषि कपूर) एक छोटे से पहाड़ी शहर में जाता हैं, तो उसे दामिनी की सुंदरता और नृत्य मोह लेती है। जब वह उससे मिलने जाता है, तो वह फैसला करता है कि वह उससे शादी करने जा रहा है। शेखर अपने पिता को उसके मास्टर पिता चंद्रकांत से मिलने के लिए लाता है। श्री गुप्ता (कुलभूषण खरबंदा) दामिनी की सरलता, सुंदरता और ईमानदारी से प्रभावित हैं और वे शेखर और दामिनी के विवाह को मंजूरी देते हैं। धूमधाम समारोह में दोनों की शादी मनाई जाती है। फिर दामिनी शेखर के हवेली जैसे घर ​​में पहुँचती है, जहां उसे पता चलता है कि शेखर की मां सुमित्रा अपने बेटे की अमीर श्री बजाज की बेटी से शादी कराना चाहती थी। फिर एक दिन दामिनी शेखर के छोटे भाई राकेश को नौकरानी से छेड़छाड़ करते हुए देखती है और इस बारे में शेखर को सूचित करने के लिए जाती है। यौन हमले को रोकने के लिए शेखर दौड़ता है, लेकिन बहुत देर हो चुकी होती है। इस प्रकार राकेश और उसके तीन मित्र नौकरानी के साथ बलात्कार करते हैं जो बेहोश हो जाती है। तब गुप्ता परिवार इस घटना को छुपाने का षड्यंत्र करता है। लेकिन दामिनी इस घटना को अपने दिमाग से बाहर करने में असमर्थ है और आखिर में पुलिस को सूचित करने का फैसला करती है। तुरंत गुप्ता परिवार द्वारा उसे बहिष्कृत किया जाता है और घर छोड़ने के लिए कहा जाता है। पुलिस राकेश और उसके तीन दोस्तों को गिरफ्तार करती है और मामला अदालत में उठाया जाता है। दामिनी को गवाही देने के लिए कहा जाता है। उसको गुप्ता परिवार के वकील इंद्रजीत चड्डा (अमरीश पुरी) द्वारा मानसिक रूप से अस्थिर व्यक्ति के रूप में चित्रित किया जाता है, जिसमें गुप्ता परिवार के लोगों के साथ उसके पिता भी गवाही देते हैं। दामिनी को मानसिक संस्था में न्यायिक आदेश से दो हफ्तों तक रखा जाता है। संस्था में उसे मानसिक यातना दी जाती है और वह वहाँ से भागने में सफल होती है। वह गोविंद (सनी देओल) नाम के शराबी वकील से मिलती है, जिसने बलात्कार का मामला फिर से खुलवाया। तब नौकरानी अस्पताल में मर जाती है और पुलिस आत्महत्या के रूप में उसकी मृत्यु को लिखती है, लेकिन गोविंद अन्यथा साबित करने में सक्षम है। दामिनी के लिये अंतिम परीक्षण के रूप में एकमात्र व्यक्ति जो उसका सही स्थान बहाल कर सकता है वो शेखर है। लेकिन क्या शेखर अपने परिवार के खिलाफ खड़ा हो सकता है और दामिनी के पक्ष में गवाही दे सकता है और अपने छोटे भाई को जेल भेज सकता है?"दामिनी", "घायल" और "घातक" के साथ सनी देओल, मीनाक्षी और राजकुमार संतोषी की सफल फिल्मों में गिनी जाती है। इस फिल्म से मीनाक्षी शेषाद्रि को कभी-कभार दामिनी भी कहा जाता है।
जलमण्डल
जलमण्डल से अर्थ जल की उस परत से है जो पृथ्वी की सतह पर महासागरों, झीलों, नदियों, तथा अन्य जलाशयों के रूप में फैली है। पृथ्वी की सतह के कुल क्षेत्रफल के लगभग ७१% भाग पर जल का विस्तार हैं, इसलिए पृथ्वी को जलीय ग्रह भी कहते हैं।
समुद्री पारिस्थितिकी तंत्र पृथ्वी पर सबसे बड़ा पारितंत्र भी है।
प्रथ्वी का भाग जल
घायल (फ़िल्म)
घायल वर्ष 1990 की निर्देशक राजकुमार संतोषी एवं निर्माता धर्मेन्द्र की एक्शन-ड्रामा आधारित फिल्म है। फिल्म में सनी देओल, मीनाक्षी शेषाद्री, अमरीश पुरी तथा राज बब्बर ने मुख्य भूमिकाएं निभाई है। फिल्म घायल को सात फिल्मफेयर पुरस्कार से नवाजा गया जिनमें यह सर्वश्रेष्ठ फिल्म से विजयी रही। फिल्म घायल के समकक्ष में आमिर खान की फिल्म दिल भी प्रतिस्पर्धा में रही, लेकिन बाॅक्स-ऑफिस में अपने श्रेष्ठ प्रदर्शन से 'सुपरहिट' दर्ज साबित हुई तथा वर्ष 1990 के बाॅलिवुड सिनेमा की सबसे ज्यादा वित्तीय लाभ देने में द्वितीय स्थान पर रही।
फिल्म घायल को दक्षिण-भारतीय भाषा में भी पुनर्निर्माण किया गया जिनमें क्रमशः 1992 को भानुप्रिया के साथ "भरथन" नाम से तमिल संस्करण, फिर 1998 में श्रीकांथ अभिनीत 'गमयम' नाम से तेलुगु संस्करण और शिवराजकुमार एवं सुचित्रा कृष्णमूर्ति अभिनीत 'विश्वा' नाम से कन्नड़ संस्करण सम्मिलित रही। अभिनेता सनी देओल को विशेष ज्युरी अवार्ड के तौर पर राष्ट्रीय फिल्म पुरस्कार की ओर से सर्वश्रेष्ठ अभिनेता का खिताब नवाजा गया।
शौकिया मुक्केबाज अजय मेहरा (सनी देओल) मुंबई में अपने भाई अशोक मेहरा (राज बब्बर) और भाभी इंदु मेहरा (मौसमी चटर्जी) के साथ रहता है। अशोक एक व्यापारी है जो अपनी कंपनी में कुछ परेशानी का सामना कर रहा है, लेकिन उसे अपनी पत्नी और भाई अजय से छुपाता है। बाद में अजय को प्रशिक्षण के लिए बैंगलोर भेजा जाता है। एक दिन अजय को एक संदेश मिलता है कि उसका भाई बैंगलोर में है। जब वह होटल पहुंचता है तो उसे पता चलता है कि अशोक पहले से ही उसके लिए कोई संदेश छोड़े बिना जा चुका है। जब वह बैंगलोर से लौटता है, तो उसे पता चलता है कि उसका भाई गायब है। उसकी पूछताछ और पुलिस शिकायत केवल उसकी निराशा का कारण बनती है। कुछ समय बाद, वह अशोक के दोस्त (अन्नू कपूर), से मिलता है जो सभी रहस्यों को प्रकट करता है।
इससे पहले जब अशोक को अपने व्यापार में नुकसान का सामना करना पड़ा था, एक प्रतिष्ठित व्यापारी बलवंत राय (अमरीश पुरी) उसके बचाव में आया था। बलवंत अशोक की कंपनी में भागीदार बन गया और सभी कर्ज चुकाए। बलवंत नियमित रूप से अपने अवैध व्यापार को करता रहा। बाद में अशोक बलवंत को अपराधी साबित करने के लिये सबूत इकट्ठा करता है। बलवंत अशोक का अपहरण करता है और उसे यह बताने के लिए यातना देता है कि उसने सबूत कहाँ रखा है। बलवंत सबूत मिलने के बाद अशोक को मारता है। बाद में अजय को अपने भाई की हत्या और उसकी भाभी के साथ अवैध संबंध रखने का आरोप लगाया जाता है। अजय अदालत में महसूस करता है कि बुराई की जड़ें बहुत गहरी है और यहां तक कि उसके अपने भी उसके प्रति शत्रु हो गए हैं। कानून व्यवस्था में उसका विश्वास कुचल जाता है। उसकी भाभी अपने पड़ोसियों की क्रूर टिप्पणियों को सहन करने में सक्षम नहीं होती और आत्महत्या कर लेती है।यह कुल ₹17 करोड़ की कमाई करने में सफल रही।इस फिल्म की अगली कड़ी का भी निर्माण किया गया है। जिसका नाम घायल रिटर्न बताया गया। लेकिन इसके निर्माण में कई परेशानी आई, पर सनी देओल ने कहा की वे इस फिल्म के निर्माण की बात कही। जनवरी 2015 में इसके शीर्षक को बदल कर घायल वन्स अगैन कर दिया गया। जो 5 फरवरी 2016 को प्रदर्शित होगा।
घातक (1996 फ़िल्म)
घातक वर्ष 1996 में बनी निर्देशक राजकुमार संतोषी की एक्शन-ड्रामा आधारित हिन्दी भाषा की फिल्म है। फिल्म की मुख्य भूमिकाओं में सनी द्योल, मिनाक्षी शेषाद्री, अमरीश पुरी एवं डैनी डेन्जोंगपा ने अभिनय किया है। अभिनेत्री मिनाक्षी शेषाद्री की यह उनकी अंतिम फिल्म है। फिल्म का "आपथुडु" नाम से तेलुगु भाषा का पुनर्संस्करण भी निर्मित हुआ जिनमें अभिनेता राजाशेखर ने मुख्य भूमिका की थी।
इस फिल्म कि सफलता का अदाजा इस बात से लगाया जा सकता है कि करीब 4 करोड कि लागत से बनी इस फिल्म ने बाक्स आफिस पर करीब 40 करोड का शानदार करोबार किया था।
राज बब्बर
राज बब्बर हिन्दी फ़िलके एक अभिनेता हैं।
शफ़ी ईनामदार
शफ़ी ईनामदार (निधन: 13 मार्च, 1996) हिन्दी फ़िल्मों के एक अभिनेता हैं।
गोल माल (1979 फ़िल्म)
गोल माल 1979 में बनी हिन्दी भाषा की एक हास्य फिल्म है।
सोनाली बेंद्रे
सोनाली बेंद्रे (जन्म: 1 जनवरी, 1975) हिन्दी फ़िल्मों की एक अभिनेत्री हैं।
सोनाली के पति का नाम गोल्डी बहल है। २०१८ जुलाई में मीडिया में खबरें आई कि बेंद्रे कैंसर से जूझ रही हैं, और न्यूयॉर्क में इलाज करा रही है।
2 राष्ट्रीय पुरस्कार, पद्मश्री पद्म भूषण
जसपाल भट्टी
जसपाल भट्टी (3 मार्च 1955 – 25 अक्टूबर 2012) हिन्दी टेलिविज़न और सिनेमा के एक जाने-माने हास्य अभिनेता, फ़िल्म निर्माता एवं निर्देशक थे।उन्होंने पंजाब इंजिनियरिंग कॉलेज से विद्युत अभियांत्रिकी की डिग्री ली , लेकिन बाद में वे नुक्कड़ थिएटर आर्टिस्ट बन गए. व्यंग-चित्रकार (कार्टूनिस्ट) जसपाल भट्टी, 80 के दशक के अंत में दूरदर्शन की नई प्रातःकालीन प्रसारण सेवा में उल्टा-पुल्टा कार्यक्रम के माध्यम से प्रसिद्ध हुए थे।उनके इस सबसे लोकप्रिय फ़्लॉप शो को उनकी उनकी पत्नी सविता भट्टी ने प्रोड्यूस किया साथ ही उसमें अभिनय भी किया| इस शो से इससे पहले जसपाल भट्टी चण्डीगढ़ में द ट्रिब्यून नामक अख़बार में व्यंग्य चित्रकार के रूप में कार्यरत थे। एक व्यंग्य चित्रकार होने के नाते इन्हे आम आदमी से जुड़ी समस्याओं और व्यवस्था पर व्यंग्य के माध्यम से चोट करने का पहले से अनुभव था। अपनी इसी प्रतिभा के चलते उल्टा-पुल्टा को जसपाल भट्टी बहुत रोचक बना पाए थे। ९० के दशक के प्रारम्भ में जसपाल भट्टी दूरदर्शन के लिए एक और टेलीविज़न धारावाहिक, फ्लॉप शो लेकर आए जो बहुत प्रसिद्ध हुआ और इसके बाद जसपाल भट्टी को एक कार्टूनिस्ट की बजाय एक हास्य अभिनेता के रूप में जाना जाने लगा। २५ अक्टूबर २०१२ को सुबह ३ बजे जालंधर, पंजाब में एक सड़क दुर्घटना में उनका निधन हो गया।
खिलाड़ियों का खिलाड़ी (1996 फ़िल्म)
खिलाड़ियों का खिलाड़ी 1996 में बनी हिन्दी भाषा की फिल्म है। मार धाड़ व प्रेम पूर्ण प्रेरणा दायी फ़िल्म है।
रबड़
रबड़ के वृक्ष भूमध्य रेखीय सदाबहार वनों में पाए जाते हैं, इसके दूध, जिसे लेटेक्स कहते हैं से रबड़ तैयार किया जाता हैं। सबसे पहले यह अमेजन बेसिन में जंगली रूप में उगता था, वहीं से यह इंग्लैण्ड निवासियों द्वारा दक्षिणी-पूर्वी एशिया में ले जाया गया। पहले इसका प्रयोग पेन्सिल के निशान मिटाने के लिये किया जाता था। आज यह विश्व की महत्वपूर्ण व्यावसायिक फसलों में से है। इसका प्रयोग मोटर के ट्यूब, टायर, वाटर प्रूफ कपड़े, जूते तथा विभिन्न प्रकार के दैनिक उपयोग की वस्तुओं में होता है। थाईलैंड, इण्डोनेशिया, मलेशिया, भारत, चीन तथा श्रीलंका प्रमुख उत्पादक देश है। भारत का विश्व उत्पादन में चौथा स्थान है परन्तु घरेलु खपत अधिक होने के कारण यह रबर का आयात करता है।
रबर का आदिमस्थान अमरीका है। अमरीका की एक आदि जाति 'माया' थी, जिसमें रबर के गेंद प्रचलित थे। कोलंबस ने सन्‌ 1493 ई. में वहाँ के आदिवासियों को रबर के बने गेदों से खेलते देखा था। ऐसा मालूम होता है कि दक्षिण पूर्व एशिया के आदिवासी भी रबर से परिचित थे और उससे टोकरियाँ, घड़े और इसी प्रकार की व्यवहार की अन्य चीजें तैयार करते थे। धीरे-धीरे रबर का प्रचार सारे संसार में हो गया और आज रबर आधुनिक सभ्यता का एक महत्वपूर्ण प्रतीक माना जाता है। रबर के बने सामानों की संख्या और उपयोगिता आज इतनी बढ़ गई है कि उसके अभाव में काम चलाना असंभव समझा जाता है। रबर का उपयोग शांति और युद्धकाल में, घरेलू और औद्योगिक कार्मों में समान रूप से होता है। संसार के समस्त रबर के उत्पादन का प्राय: 78 प्रतिशत गाड़ियों के टायरों और ट्यूबों के बनाने में तथा शेष जूतों के तले और एड़ियाँ, बिजली के तार, खिलौने, बरसाती कपड़े, चादरें, खेल के सामान, बोतलों और बरफ के थैलों, सरजरी के सामान इत्यादि, हजारों चीजों के बनाने में लगता है। अब तो रबर की सड़के भी बनने लगी हैं, जो पर्याप्त टिकाऊ सिद्ध हुई है। रबर का व्यवसाय आज दिनोंदिन बढ़ रहा है।
सागर (1985 फ़िल्म)
सागर 1985 में बनी हिन्दी भाषा की हास्य प्रेमकहानी फ़िल्म है। इसका निर्देशन रमेश सिप्पी ने किया और इसमें कमल हासन, ऋषि कपूर और डिम्पल कपाड़िया मुख्य किरदारों को निभाते हैं। इसे भारत की तरफ से सर्वश्रेष्ठ विदेशी भाषा फिल्म के लिए अकादमी पुरस्कार में भेजा गया था। यह डिम्पल कपाड़िया की वापसी फ़िल्म है।
मछली पकड़ने वाले एक छोटे से गाँव में बचपन के दोस्त, मोना (डिम्पल कपाड़िया), और राजा (कमल हासन) रहते हैं। मोना और उसके पिता (सईद जाफ़री) एक छोटा सा रेस्तराँ चलाते हैं। राजा का कोई परिवार नहीं है, लेकिन वो मिस जोसेफ (नादिरा) को अपनी मां मानता है। वह एक दिन मोना से शादी करने की सोच रखा है, लेकिन अपने प्यार के बारे में उसे बताने से डरता है। जब धनी रवि (ऋषि कपूर) अपनी दादी कमलादेवी के साथ रहने के लिए आता है, तो वह मोना को देखता है और उसके प्यार में पड़ जाता है। वे एक दूसरे से मिलते हैं और मोना भी अपने प्यार का इजहार कर देती है। राजा इससे तबाह हो जाता है, लेकिन अपने दर्द और दुःख के बारे में मिस जोसेफ को छोड़कर किसी को नहीं बताता है।
जब कमलादेवी को पता चलता है कि रवि मोना को पसंद करता है और उसके साथ बहुत समय बिताता है, तो वह उसे निर्देश देती है कि वह उससे दूर रहे। वह उसकी किसी ऐसे व्यक्ति से शादी करना पसंद करेगी, जिसके पास उनके समान हैसियत और दौलत हो। रवि ने उनकी बात मानने से इंकार कर दिया। फिर कमलादेवी अपनी योजना शुरू करती हैं जिससे गाँव के सभी मछुआरों की आजीविका खतरे में पड़ जाएगी और जिससे मोना पर रवि के प्यार को छोड़ने का दबाव बनेगा। गाँव को तबाही से बचाने के लिए, मोना को रवि और ग्रामीणों की भलाई के बीच चयन करना होगा।फिल्मफेयर पुरस्कारों के इतिहास में यह दूसरा उदाहरण था जहां एक अभिनेता को सर्वश्रेष्ठ अभिनेता के साथ-साथ सहायक भूमिका में सर्वश्रेष्ठ अभिनेता के लिए भी नामांकित किया गया। दोनों पुरस्कारों के लिए पिछला नाम अशोक कुमार (1970 में "आशीर्वाद" के लिए) का था। कमल हासन ने अंततः सर्वश्रेष्ठ अभिनेता का पुरस्कार जीता, एक हिन्दी फिल्म के लिए इस श्रेणी में उनका पहला और एकमात्र पुरस्कार।
क्रान्तिवीर
क्रान्तिवीर 1994 में बनी हिन्दी भाषा की अपराधिक पृष्ठभूमि की एक्शन फिल्म है। इसका निर्देशन मेहुल कुमार ने किया और फिल्म में नाना पाटेकर, डिंपल कपाड़िया, अतुल अग्निहोत्री, ममता कुलकर्णी, डैनी डेन्जोंगपा और परेश रावल प्रमुख भूमिका निभाते हैं। यह वर्ष की तीसरी सबसे ज्यादा कमाई करने वाली फिल्म बन गई, इसके अलावा इसने तीन स्टार स्क्रीन पुरस्कार, चार फिल्मफेयर पुरस्कार और एक राष्ट्रीय फिल्म पुरस्कार जीता। फिल्म सुपरहिट रही थी।
प्रताप तिलक (नाना पाटेकर) एक स्वतंत्रता सेनानी भीष्मनारायण तिलक का पोता है। प्रताप जुआ खेलना शुरू कर देता है। प्रताप की मां दुर्गादेवी (फरीदा ज़लाल) ने इन सब से गुस्सा होती है और उसे गांव छोड़ने के लिए कहती है। प्रताप मुंबई आता है जहां वह चॉल मालिक, लक्ष्मीदास (परेश रावल) के बेटे अतुल (अतुल अग्निहोत्री) का जीवन बचाता है। लक्ष्मीदास ने प्रताप को अपने साथ रखने का फैसला किया। जब वे बड़े होते हैं, तो अतुल ममता (ममता कुलकर्णी) से प्यार करता है जो योगराज (टीनू आनंद) नामक एक बिल्डर की बेटी हैं। प्रताप प्रेस रिपोर्टर मेघा दीक्षित (डिंपल कपाड़िया) पर हंसते रहता है, जो चॉल में रहती हैं और समाचार पत्रों में लिखकर अन्याय से लड़ना चाहती है। प्रताप लोगों को मजबूत बनना और अन्य लोगों की मदद की प्रतीक्षा करने के बजाय खुद के लिए लड़ना सिखाता है। चतुरसिंह (डैनी डेन्जोंगपा) और योगराज उस जगह पर एक रिसॉर्ट बनाने की योजना बना रहे हैं। वे सांप्रदायिक दंगों, सामूहिक हत्याओं और लोगों के घरों को जलाते हैं। चतुरसिंह द्वारा लक्ष्मीदास की हत्या की जाती है। प्रताप को ये भी पता चलता है कि चतुरसिंह ने मेघा के माता-पिता की हत्या कर दी थी और उसके साथ बलात्कार किया था। वह उससे शादी का प्रस्ताव रखता है। ममता अपने पिता का घर छोड़ती है और अतुल के घर आती है। प्रताप भ्रष्ट मंत्रियों, न्यायाधीश और पुलिस अधिकारी को मारता है। वह पकड़ा जाता है और फांसी की सजा का आदेश दिया जाता है। चतुरसिंह प्रताप को मारने की योजना बनाता है, लेकिन प्रताप के हाथों मारा जाता है। प्रताप के खिलाफ मुकदमा चलता है और उसे फांसी की सजा सुनाई जाती है। आखिरी पल में, उसे फांसी देने से पहले एक वकील आता है, यह बताते हुए कि प्रताप का मृत्युदंड सरकार द्वारा रद्द कर दिया गया है।फिल्म के साउंडट्रैक में 6 गाने हैं। समीर द्वारा लिखे गए गीतों के साथ संगीत आनंद-मिलिंद द्वारा दिया गया है।
खामोशी (1996 फ़िल्म)
खामोशी: दि म्युज़िकल 1996 में बनी हिन्दी भाषा की संगीतमय नाट्य फिल्म है। इसमें नाना पाटेकर, मनीषा कोइराला, सलमान ख़ान, सीमा बिस्वास और हेलन ने भूमिका निभाई और इससे संजय लीला भंसाली ने निर्देशन की शुरुआत की। फिल्म ने कई पुरस्कार जीते।
कहानी गोवा में एक बधिर और मूक दंपति जोसेफ (नाना पाटेकर) और फ्लैवी ब्रगेंज़ा (सीमा बिस्वास) के बारे में है। उनके पास एक बच्ची है, ऐनी (प्रिया परुलेकर), जो बोलने और सुनने में सक्षम है। कुछ साल बाद उनके पास एक और बच्चा होता है। सैम नाम का ये लड़का भी बोल और सुन सकता है। ऐनी का जीवन दो दुनिया में बंटा हुआ है - एक उसके माता-पिता के साथ और एक संगीत के साथ, जिसे वह प्यार करती है। ऐनी को अपनी दादी, मारिया ब्रगेंज़ा (हेलन) से अपनी संगीत प्रेरणा मिलती है।
कुछ साल बाद, सैम की दुखद मौत के बाद, ऐनी (मनीषा कोइराला) का जीवन बिखर जाता है और वह संगीत और गायन से दूर हो जाती है। जब ऐनी बड़ी हो जाती है तो वह राज (सलमान ख़ान) के साथ एक बार फिर संगीत के संपर्क में आती है, जिसे वह प्यार करती है। वह फिर से गायन शुरू कर देती है। जब ऐनी गर्भवती हो जाती है, तो उसके पिता उसे बच्चे को त्यागने के लिए कहते हैं क्योंकि यह परिवार के लिये अपमान की बात है। ऐनी अपने चर्च और धर्म के खिलाफ जाने से इंकार कर देती है। जब जोसेफ को यह पता चलता है, तो वह ऐनी से घर छोड़ने को कहता है। राज ऐनी के पिता को मनाने की कोशिश करता है कि वह एक अच्छा लड़का है, लेकिन जोसेफ उसे नापसंद करता है। मुख्य रूप से इसलिये क्योंकि वह हिंदू है जो गोवा में नहीं रहता, इसलिए ऐनी को उससे दूर रहना होगा।
ऐनी राज से शादी करती है और एक लड़के को जन्म देती है, जिसे वे उसके भाई सैम का नाम देते हैं। वह, राज, और सैम साथ मिलकर जोसेफ के घर जाते हैं। जोसेफ ऐनी के लड़के को स्वीकार करता है और राज को भी अपने दामाद के रूप में स्वीकार कर लेता है। फिर ऐनी और राज विनाशकारी दुर्घटना में आ जाते हैं; ऐनी गंभीर रूप से घायल हो जाती है और कोमा में चली जाती है। जोसेफ, फ्लैवी और राज उसे पुनर्जीवित करने के लिए कड़ी मेहनत करते हैं। यहाँ तक ​​कि सैम के लिए उसे भावनात्मक रूप से तड़पाने की कोशिश भी वो लोग करते हैं। अंत में जोसेफ का मूक "भाषण" और फ्लैवी का प्यार और आशा, ऐनी को चेतना में वापस ले आती है।
जिमी वेल्स
जिमी वेल्स (जन्म:7 अगस्त 1966, हुन्त्विली अलबामा) एक अमेरिकी इण्टरनेट उद्यमी होने के अतिरिक्त विकिपीडिया के संस्थापक एवं प्रमोटर हैं। उनका पूरा नाम जिमी डोनेल वेल्स है। उनके मित्र उन्हें प्यार से जिम्बो कहकर पुकारते हैं। वे Jimmy Wales के नाम से इण्टरनेट पर ब्लॉग भी लिखते थे।
संयुक्त राज्य अमेरिका के इस नौजवान ने दो-दो विश्वविद्यालयों में अध्यापन किया, पी०एचडी० करके पहले एक वित्तीय संस्थान में नौकरी की तत्पश्चात् शिकागो में शोध निदेशक हो गये। 1996 में बोमिस के नाम से दो साझीदारों की भागीदारी से एक वित्तीय संसाधन उपलब्ध कराने वाली संस्था स्थापित की जिसने न्यूपेडिया नाम के मुक्त ज्ञानकोश प्रदायी संस्थान व उसके अनुवर्ती प्रतिष्ठान विकिपीडिया को प्रारम्भिक आर्थिक सहयोग प्रदान किया।
सम्प्रति (आजकल) वे विकिमीडिया फाउण्डेशन के न्यासी बोर्ड में काम करते हैं। यह फाउण्डेशन एक धर्मार्थ संगठन है जो बिना किसी लाभ के विकिपीडिया चलाता है।
वकौल जिमी वेल्स, उनका जन्म 7 के बजाय 8 अगस्त 1966 को हुन्त्विली अलबामा में हुआ था। 7 अगस्त 1966 तो एन्साइक्लोपीडिया ब्रिटेनिका में गलती से दे दिया गया। उनके पिता जिमी एक ग्रासरी स्टोर में मैनेजर थे और माँ डोरिस एक प्राइवेट स्कूल चलाती थीं। प्रारम्भ में एक छोटे से पब्लिक स्कूल में पढ़ाईं की फिर एक विश्वविद्यालय से स्नातक किया और उसके बाद फाइनेंस में मास्टर्स की डिग्री ली। शिक्षा पूरी करने के उपरान्त पहले एक फायनेंसियल फर्म में नौकरी की फिर कई वर्षों तक शिकागो में एक वायदा और विकल्प फर्म के शोध निदेशक के रूप में काम किया। तत्पश्चात् 1996 में अपने दो साथियों के साथ एक वेब पोर्टल की स्थापना की। यही नहीं, उन्होंने विकिपीडिया और नुपेडिया की मेजबानी के लिये प्रारम्भिक धन भी उपलब्ध कराया।
वेल्स ने दो बार शादी की। क्रिस्टिन उनकी दूसरी पत्नी है। वे उनसे अलग रह रहे हैं। फ़िलहाल वेल्स के साथ उनकी एक बेटी रह रही है।
सन् 2001 में वेल्स ने लैरी संगेर और अन्य लोगों के साथ विकिपीडिया को एक मुक्त सामग्री विश्वकोश बनाने का संकल्प किया जिसका आगे जाकर बहुत तेजी से विकास हुआ और इस संगठन ने लोकप्रियता की सीढियों पर कदम रखना प्रारम्भ कर दिया। विकिपीडिया की सार्वजनिक प्रोफ़ाइल में आशातीत वृद्धि हुई और वेल्स इस परियोजना के प्रमोटर और प्रवक्ता बन गये। फिलहाल वे विकिमीडिया फाउण्डेशन के न्यासी बोर्ड में काम करते हैं। यह फाउण्डेशन एक धर्मार्थ संगठन है जो बिना किसी लाभ के विकिपीडिया चलाता है।
सन् 2004 में वेल्स ने अपने सहयोगी विकिमीडिया न्यासी एंजेला बीसली के साथ विकि नाम से एक निजी स्वामित्व वाली मुफ्त वेब होस्टिंग सेवा की स्थापना भी की थी जो आज तक बदस्तूर कार्य कर रही है।
क्रांति (1981 फ़िल्म)
क्रांति १९८१ में बनी हिन्दी भाषा की फ़िल्म  है।
प्रेमनाथ
प्रेमनाथ (जन्म: 21 नवंबर, 1926 निधन: 3 नवंबर, 1992) हिन्दी फ़िल्मों के एक अभिनेता थे। जबलपुर में आज भी इनकी याद दिलाती है अंपायर सिनेमा आज भी मौजूद है
प्रेमनाथ जी जबलपुर मध्यप्रदेश में भी रहे थे।  अपने दमदार अभिनय के लिए प्रसिद्ध रहे अभिनेता प्रेमनाथ हमारे टीकमगढ़ के ही गौरव पुत्र थे। उन्होंने अंग्रेजों द्वारा बनाई गई एम्पायर टाकीज को भी खरीद लिया था। इस टाकीज को खरीदने का किस्सा भी लाजवाब है।  प्रेमनाथ जब स्कूल में पढते थे तब एक बार वो एम्पायर टाकीज की दीवाल फांदकर बिना टिकट लिए पिक्चर देखने बैठ गए। जब टिकिट चेकर टिकिट चेक करने आया तो किशोर प्रेमनाथ से टिकिट मांगी तो उनने टिकिट न होने की बात कही और बताया कि वो बाउंड्री वाल फांदकर अंदर आ गए। टिकिट चेकर ने प्रेमनाथ को एक झापड़ मारा और पकडकर बाहर लाया और बोला जैसे तुम दीवार फांदकर आये थे वैसे ही फांदकर बाहर भागो। जाने के पहले किशोर प्रेमनाथ ने टिकिट चेकर से कहा कि देखना एक दिन मैं इस टाकीज को खरीद लूंगा।  कुर्सी से उठकर प्रेमनाथ ने झापड़ मारने वाले टिकिट चेकर को बिठाया और फूलमाला पहनाकर उसका स्वागत किया उसे मिठाई भी खिलाई। फिर प्रेमनाथ ने टिकिट चेकर को गले लगाया और उससे बोले यदि तुमने मुझे झापड़ मार कर भगाया न होता तो आज मैं इस एम्पायर टाकीज का मालिक नहीं बनता।  ऐसे दिलदार थे हमारे शहर के गौरव प्रेमनाथ अमर प्रेमनाथ।
शान (फ़िल्म)
शान 1980 में बनी हिन्दी भाषा की एक्शन थ्रिलर फ़िल्म है। इसको रमेश सिप्पी ने निर्देशित किया और सलीम—जावेद द्वारा कहानी लिखी गई।
डीसीपी शिव कुमार (सुनील दत्त) अपने घर वापस आ जाता है और अपनी पत्नी, शीतल (राखी गुलजार) और अपनी बेटी को बताता है कि उसका तबादला बॉम्बे शहर में हो चुका है। उसके दो भाई, विजय (अमिताभ बच्चन) और रवि (शशि कपूर) हैं, जो बॉम्बे में ही रहते हैं। शहर में एक अनजान व्यक्ति (शत्रुघन सिन्हा) उसे दो बार मारने की कोशिश करता है, पर दोनों बार वो बच जाता है।
शाकाल (कुलभूषण खरबंदा) एक अंतरराष्ट्रीय अपराधी होता है, जो भारत के बाहर किसी द्वीप से सारे कारोबार पर नियंत्रण रखता है। शिव हर में होने वाले कई सारे अपराधों के जड़ के पास पहुँच जाता है। शाकाल उसकी तारीफ करता है, और अपने साथ शामिल होने की पेशकश करता है, पर शिव इस पेशकश को ठुकरा देता है। जिसके बाद शाकाल उसे मारने की कोशिश करता है और उसकी गोली मार कर हत्या कर देता है।
विजय, रवि और शीतल इस दुःख से निकले भी नहीं होते हैं कि उन्हें वो अनजान व्यक्ति दिखता है, जो शिव को मारने की कोशिश कर रहा था। शीतल उसे पहचान जाती है। वो अपना नाम राकेश बताता है, जो पहले सर्कस में आँख बंद कर निशाना लगाने का काम करता था। वो बताता है कि उसकी पत्नी को शाकाल ने अपहरण कर लिया था और उसके बदले में शिव को मारने के लिए कहा था।
राकेश अपनी गलती मानता है और कहता है कि उसने दो बार मारने की कोशिश किया था, पर वो जानबूझकर उसे नहीं मारा, ताकि उसकी पत्नी को बचाने के लिए उसे कुछ समय मिल जाये। लेकिन शाकाल को जब ये पता चला तो उसने उसकी पत्नी की हत्या कर दी। राकेश उन से साथ काम कर शाकाल को मिटाने में साथ देने को कहता है। वे तीनों अब्दुल (मज़्हार खान) की मदद से शाकाल के एक गोदाम को उड़ा देते हैं। शाकाल को जब ये पता चलता है तो वो अपने आदमियों से अब्दुल को मरवा देता है और शीतल का अपहरण कर अपने द्वीप में ले आता है।
विजय, रवि और राकेश को पता चलता है कि शीतल को कभी भी वो मार सकता है, पर शाकल के द्वीप का उनके पास कोई सुराग तक नहीं है। जगमोहन, जो पहले शाकाल के लिए काम करता था, वो उनकी मदद करता है और वे लोग शाकाल के अड्डे तक आ जाते हैं। वे लोग गाना बजाने वाली मंडली के रूप में द्वीप में आते हैं। उन्हें पता चलता है कि जगमोहन ने झूठ कहा था और ये उसकी और शाकाल की चाल थी। उन सभी को बंदी बना लिया जाता है। वे लोग एक दूसरे की मदद से भागने में सफल हो जाते हैं और शाकाल को को बंदी बना लेते हैं। बाद में वे लोग हेलीकोप्टर की मदद से वहाँ से सुरक्षित बाहर आ जाते हैं।शान को रमेश सिप्पी ने शोले के बाद बनाया था शान का संगीत शोले से बहुत बेहतर है खासकर यम्मा यम्मा गीत जोकि मोहम्मद रफी और आर डी बर्मन द्वारा गाया गया है हालांकि इस गीत का फाइनल टेक नहीं हो पाया था किंतु रफी साहब की असमय मृत्यु के बाद इस गीत को ज्यों का त्यों फिल्म में रखा गया और यह गीत फिल्म का सर्वश्रेष्ठ गीत साबित हुआ
नया दौर (1957 फ़िल्म)
नया दौर १९५७ में बनी हिन्दी भाषा की फिल्म है।
पाँच फौलादी (1988 फ़िल्म)
पाँच फौलादी 1988 में बनी हिन्दी भाषा की फ़िल्म है।
आप मुझे अच्छे लगने लगे (2002 फ़िल्म)
आप मुझे अच्छे लगने लगे 2002 में बनी हिन्दी भाषा की फिल्म है।
यादें (2001 फ़िल्म)
यादें 2001 में बनी हिन्दी भाषा की फिल्म है।
किरण कुमार
किरण कुमार हिन्दी फ़िल्मों के एक प्रसिद्ध अभिनेता हैं।
आलोक नाथ
आलोक नाथ हिन्दी फ़िल्मों के एक प्रसिद्ध अभिनेता हैं।
आलोक नाथ हिन्दी फ़िल्मों के एक प्रसिद्ध अभिनेता हैं।
हसीना मान जायेगी (1999 फ़िल्म)
हसीना मान जायेगी 1999 की डेविड धवन द्वारा निर्देशित हिन्दी भाषा की कॉमेडी फ़िल्म है। इसमें संजय दत्त, गोविन्दा, करिश्मा कपूर, पूजा बत्रा, अनुपम खेर, कादर ख़ान, अरुणा ईरानी और परेश रावल हैं। यह फिल्म 1966 की फिल्म "प्यार किये जा" द्वारा प्रेरित है और 1999 की पांचवीं सबसे ज्यादा कमाई करने वाली हिंदी फिल्म बन गई। अमीरचंद (कादर ख़ान) दो शरारती बेटे - सोनू (संजय दत्त) और मोनू (गोविन्दा) के बदकिस्मत पिता हैं। दोनों हमेशा शरारत करते रहते हैं। उनमें से अधिकतर वो अमीरचंद से धन चोरी करने का लक्ष्य रखते हैं।
शुरुआती दृश्य में वह गैंगस्टर के रूप में नाटक करते हैं और अपने पिता को बुलाते हैं। उनसे कहते है कि यदि वह जीना चाहते हैं तो एक बड़ी राशि दे। योजना विफल हो जाती है क्योंकि अमीरचंद टैक्सी का चालक बन जाता है जिसमें वे भाग रहे थे। बाद में, उन्होंने शकुंतला (बिन्दू) के साथ अपने पिता की शादी को फिक्स किया और उसके भाई जमनादास (असरानी) से अग्रिम दहेज के रूप में एक लाख रुपए ले लिए। यह योजना भी असफल हो जाती है क्योंकि अमीरचंद जामनादास और उनकी बहन को अपनाने से इनकार करते हैं।
अमीरचंद अपने बेटों को जीवन में गंभीर होने की चेतावनी देता है। उन्होंने मोनू से कार्यालय में जाने के लिए कहा और सोनू को गोवा जाकर कुछ पैसे लेने के लिये भेजा जो उन्होंने किसी को उधार दिये थे। जबकि मोनू लड़कियों के छात्रावास में घुसकर रितु (करिश्मा कपूर) के साथ छेड़छाड़ करता है, वहीं सोनू गलती से पैसे लेने गुलजारीलाल वर्मा (अनुपम खेर) के यहाँ जाता है। वहाँ वह पूजा (पूजा बत्रा) से मिलता है। रितु और पूजा दोनों गुलजारीलालकी बेटियां हैं।
सोनू और मोनू क्रमशः पूजा और रितु से प्यार करते हैं। सोनू मोनू को उसका चाचा बनकर को गोवा में बुलाता है। पूजा के विवाह उससे करने के लिये। ऐसे भ्रम की एक श्रृंखला की बन जाती हैं क्योंकि गुलजारिलाल की बहन संतो (अरुणा ईरानी) भी मोनू (चाचा के रूप) के साथ प्यार में पड़ती है।
समस्या से छुटकारा पाने के लिए, सोनू और मोनू ने चट्टान के ऊपर से अंकल की एक डमी फेंक दी। लेकिन अस्तित्वहीन चाचा की हत्या के लिए उन्हें गिरफ्तार कर लिया जाता है। अमीरचंद को इसके बारे में पता चलता है और वह गोवा अपने सहायक कुंज बिहारीलाल (सतीश कौशिक) के साथ पहुँचते हैं। वह गुलजारीलाल के साथ पुलिस स्टेशन जा रहे होते हैं, तो उनका भाई (आशीष विद्यार्थी) द्वारा अपहरण कर लिया जाता है। भूतनाथ (परेश रावल) की मदद से मोनू और सोनू जेल से भागते हैं और अपने पिता और होने वाले ससुर को बचाते हैं। इस प्रकार वह योग्य बेटे साबित होते हैं।